# **Dotazník: Prieskum po najžiadanejších datasetov mesta zo strany verejnosti**

Cieľom dotazníka je **z**istiť o aké datasety otvorených dát mesta Nitra má verejnosť – laická a odborná, najväčší záujem. Po zistení záujmu je možné určiť si priority a dáta následne zverejniť vo formáte otvorených dát.

**Cieľová skupina dotazníka:**

* **Akademické organizácie** – univerzity, výskumné organizácie, stredné školy v rámci vyučovania informatiky a/alebo občianskej náuky
* **NGO**– lokálne a celoštátne neziskové organizácie a nadácie, lokálni aktivisti
* **Médiá** – lokálne médiá, dátoví žurnalisti; sú vhodní tiež ako prostriedok na šírenie publicity
* **Vývojári –**vývojári webových stránok, aplikácií
* **Dátoví analytici**
* **Firmy** – zamerané na rôzne oblasti ako sociálne služby, vzdelávanie, technológie, doprava, výstavba, územné plánovanie, enviromentálne témy, startupy

Databázu cieľových skupín je možné využiť aj v rámci ďalších aktivít pre open data komunitu (informácie o spustení open data portálu, o zverejnení dát, hackathon, konzultácie, verejná diskusia, pracovné stretnutia a pod.).

Odporúčame adresné oslovovanie cieľových skupín popri štandardom zverejnení dotazníka na webe mesta, facebooku a pod.

**Štruktúra dotazníka:**

* Krátka informácia mesta o cieľoch dotazníka, vysvetlenie pojmu otvorené dáta (strojovo spracovateľné na ďašie použitie (napr. csv., xml, json) a čo bude nasledovať po vyhodnotení dotazníka (napr. verejná diskusia o zverejnení konkrétnych dát, zverejnenie dát a pod.)
* Zistenie identity a kontaktných údajov
* Definovanie požadovaných datasetov
* Iné otázky/poznámky k problematike zverejňovania datasetov
* Súhlas so spracovaním údajov

**Navrhované otázky:**

| Číslo otázky | Otázka | Poznámka |
| --- | --- | --- |
| 1 | Vaše meno a priezvisko | Obmedziť rozsah dotazníka na najnevyhnutnejšie otázky, keďže ochota odpovedať na dlhé dotazníky je menšia a po istom čase je respondent menej koncentrovaný na odpovede. V tejto fáze nemá zmysel sa pýtať na presné formáty. |
| 2 | Názov organizácie v ktorej pôsobíte |  |
| 3 | Typ organizácie (akademická organizácia/NGO/firma/médiá/vývojár/iné) | Na základe odpovedí, viete rýchlo zistiť ako a či vôbec máte pokryté cieľovky. |
| 4 | Váš kontaktný e-mail | Odporúčame si postupne budovať databázu ľudí, ktorých zaujímajú otvorené dáta. Následne ich môžete kontaktovať pre doplňujúce otázky, dohodnutia spolupráce, kvôli účasti na podujatiach, hackathonom, konzultáciám a pod. |
| 5 | Zoznam nižšie predstavuje zoznam najčastejšie zverejňovaných datasetov otvorených dát doma a v zahraničí. Ktoré z týchto datasetov by malo mesto Nitra prioritne zverejniť vo forme otvorených dát? (napr. csv, xml, json) Vyberte max. 10 datasetov. | Kľúčová časť dotazníka. Ľuďom ponúkame možnosť vybrať si z najčastejšie zverejňovaných datasetov na úrovni samosprávy na Slovensku a v zahraničí, datasetov v rámci e-gov a zároveň aj otvorenú otázku, kde môže vpísať ľubovoľný iný dataset. |
| 6 | Aké ďalšie datasety, ktoré sa nenachádzali v zozname vyššie, by malo mesto Nitra zverejniť vo forme otvorených dát? (napr. csv, xml, json) | Podnet na iný dataset, ktorý nie je v zozname vyššie. |
| 7 | Chceli by ste nám niečo odkázať? Priestor pre Váš ľubovoľný postreh, poznámku, odporúčanie, ponuku spolupráce. |  |
| 8 | Súhlasíte so spracovávaním Vašich osobných údajov?  *+ Štandardizovaná GDPR formulácia.* |  |

**Zoznam datasetov k otázke č. 5:**

Zoznam nižšie bol vytvorený na základe viacerých zdrojov:

* [najčastejšie zverejňovaných dát v SR,](http://www.alvaria.sk/datasety-ktore-dnes-zverejnuju-slovenske-samospravy/)
* [datasety z publikačných plánov miest v ČR,](https://opendata.gov.cz/vzor:start)
* [datasety, ktoré zverejňuje NR cez portál e-gov](https://klient.nitra.sk/),
* najzaujímavejších datasetov zverejňovaných v zahraničí (napr. ČR, Poľsko, Estónsko, UK) (naša interná databáza).

V rámci toho zoznamu sú datasety nad ktorými veľmi často vznikajú aplikácie, vizualizácie či infografiky. Mapovanie dopytu verejnosti by nemal byť limitovaný len na dáta, ktoré sú už dostupné [v e-gov portáli mesta Nitra](https://klient.nitra.sk/) . Mesto disponuje aj ďalšími zaujímavými údajmi, ktoré sú už teraz zhromažďované v iných informačných systémoch, či súboroch.

Odporúčame, aby si mohol respondent vybrať niekoľko datasetov, ktoré preferuje aby boli zverejnené (10).

Zoznam datasetov z ktorých by respondent mal možnosť vyberať:

**Rozpočet, dane a poplatky**

1. programový rozpočet
2. príjmy a výdavky rozpočtu
3. rozpočty mestských organizácií
4. investície mesta a ich lokalizácia
5. zoznam daňových dlžníkov

**Hospodárenie**

1. verejné obstarávanie
2. zmluvy, faktúry, objednávky
3. zoznam majetku mesta

**Doprava**

1. cestovné poriadky MHD
2. online poloha vozidiel MHD
3. umiestnenie zastávok MHD
4. parkovacie miesta
5. vyťaženosť MHD
6. mapa cyklotrás a prejazdy cyklistov
7. aktuálne opravy, uzávierky a rekonštrukcie ciest
8. intenzita dopravy
9. výtlky
10. nabíjacie stanice pre elektromobily
11. zdieľané bicykle
12. poloha parkovacích automatov
13. zóny plateného státia

**Obyvateľstvo**

1. počet obyvateľov podľa veku, pohlavia, dátumu narodenia, krstného mena, ulíc
2. prírastok a úbytok obyvateľov

**Zastupiteľstvo**

1. členovia orgánov samospráv
2. úradná tabuľa
3. zasadnutia orgánov samosprávy (zoznam, uznesenia, hlasovania jednotlivých poslancov)
4. zoznam VZN
5. stavebné rozhodnutia
6. organizácie v zriaďovateľskej pôsobnosti

**Dotácie a eurofondy**

1. dotácie

**Občianska participácia**

1. evidencia žiadostí o prístup k informáciám
2. evidencia petícií, podnetov a požiadaviek občanov

**Voľby**

1. voľby – okrsky, miestnosti

**Evidencie**

1. evidencia psov (počet, podľa ulíc, podľa plemena, nebezpečné psy)

**Životné prostredie**

1. historické a aktuálne dáta o znečistení (voda, ovzdušie)
2. mestská zeleň
3. zoznam stromov
4. hladina hluku
5. výruby
6. spotreba vody
7. záplavové územia
8. miesta na venčenie psov

**Odpady**

1. skládky
2. zberné dvory
3. odvoz odpadu
4. triedenie komunálneho odpadu

**Služby**

1. zoznam a umiestnenie WIFI hotspotov s GPS súradnicami
2. spokojnosť občanov a návštevníkov mesta
3. zoznam verejných WC
4. zoznam detských ihrísk
5. zoznam obchodných prevádzok (aktívne, s ukončenou činnosťou), otváracie hodiny
6. reklamné zariadenia

**Kultúra**

1. zoznam múzeí, galérií a divadiel na území mesta
2. návštevnosť mestských kultúrnych zariadení
3. zoznam podujatí

**Školstvo**

1. zoznam škôl a predškolských zariadení na území mesta

**Šport**

1. zoznam športovísk
2. návštevnosť mestských športových zariadení

**Zdravotníctvo**

1. zoznam zdravotníckych zariadení na území mesta

**Bezpečnosť**

1. počet priestupkov a ich lokalizácia v evidencii Mestskej polície

**Bývanie**

1. zoznam sociálnych a nájomných bytov
2. bezbariérová prístupnosť

**Zamestnanosť**

1. voľné pracovné miesta v meste podriadených organizáciách

**Priestorové a mapové údaje**

1. významné objekty
2. ulice, adresy